|  |  |
| --- | --- |
| **Fílalagið**  Ég þekki feitan fíl. Ég þekki feitan fíl.  sem segir tu-u-u-u-u-.  Ef hann horfir á mig verð ég hrædd  og hleyp á brott, brott, brott, brott, brott.  Ef hann horfir á mig verð ég hrædd  og hleyp á brott.  Ég þekki fluguflón.  Ég þekki fluguflón,  sem segir s-s-s-s-s.  Ef hún horfir á mig verð ég hrædd  og hleyp á brott, brott, brott, brott, brott.  Ef hún horfir á mig verð ég hrædd  og hleyp á brott.  Ég þekki kátan kött.  Ég þekki kátan kött  sem segir mjá.  Ef hann horfir á mig verð ég hrædd  og hleyp á brott, brott, brott, brott, brott.  Ef hann horfir á mig verð ég hrædd  og hleyp á brott.  Ég þekki haltan hund.  Ég þekki haltan hund  sem segir voff.  Ef hann horfir á mig verð ég hrædd  og hleyp á brott, brott, brott, brott, brott.  Ef hann horfir á mig verð ég hrædd  og hleyp á brott  En maginn á herra krókódíl var orðinn svona stór. | **Eniga meniga**  Eniga meniga, allir rövla´ um peninga.  Súkkadí púkkadí, kaupa meira fínerí.  Kaupæði, málæði,  er þetta ekki brjálæði?  Eitthvað fyrir alla, konur og kalla,  krakka með hár og kalla með skalla.  Eitthvað fyrir krakka,  káta krakkalakka  sem kostar ekki neitt, þú krækir bara í pakka.  Eða fyndinn frakka.  Eða feitan takka.  Eniga meniga, ég á enga peninga.  Súkkadí púkkadí, en ég get sungið fyrir því.  Sönglandi, raulandi  með garnirnar gaulandi.  Eitthvað fyrir alla.......  **Framtíð bjarta**  Okkar er kjarkurinn og kurteisin  frábær sál og fegurðin  Stórkostlegir einstaklingar  Svakalegir snillingar  Við æfum okkur allan daginn  svo okkur gangi allt í haginn  því æfingin skapar meistarann  er stolt/ur af öllu sem ég kann  Þú ert þú og ég er ég  Saman göngum lífsins veg  Hjálpumst að ef bjátar á  vonum og þrám við skulum ná  Brosandi er andi minn  Með opnum örmum gleði finn  Hamingjusöm hjörtu  fagna framtíðinni björtu  **Syngjandi geng ég allsstaðar**  Syngjandi hér, syngjandi þar,  syngjandi geng ég allsstaðar  sí og æ, æ og sí,  aldrei fæ ég nóg af því.  :/: Einu sinni ég átti kú. :/:  Hún sagði ekki mö, heldur ba, ba, bú.  Já, býsna skrýtin var kýrin sú.  Syngjandi hér ...  :/: Einu sinni ég átti geit. :/:  Hún fékkst aldrei til að fara á beit,  því feimin hún var og undirleit.  Syngjandi hér ...  :/: Ég átti hrút, og hann var grár. :/:  Svo skipti hann um lit, og eftir ár  hann orðinn var næstum því fjólublár.  Syngjandi hér ...  :/: Ég átti líka hund sem oft svaf fast. :/:  og þegar rigndi og það var hvasst,  þá fékk hann alltaf gigtarkast.  Syngjandi hér ...  :/: Ég átti klár sem Kappi hét. :/:  Og ef ég hnakk minn á hann lét,  hann útaf lagðist og stundi og grét.  Syngjandi hér ...  :/: Ég átti fugl sem í búri bjó. :/:  Hann aldrei söng, jafnvel ekki þó  að undir væri leikið á píanó.  Syngjandi hér ...  :/: Ég átti kött sem var klókur og vís. :/:  Hann var andvígur því að eltast við mýs,  en át bara kökur og rjómaís.  **Fagur fiskur í sjó (þula)**  Fagur fiskur í sjó,  brettist upp á halanum  með rauða kúlu á maganum.  Vanda, banda,  gættu þinna handa.  Vingur, slingur,  vara þína fingur.  Fetta, bretta,  svo skal högg á hendi detta. |

**Háttatími á himnum**

Hvað gerir sólin þegar hún sest á kvöldin?

Háttar litlu geislana

oní himnasængina

og fyrir stóru gluggana

hún dregur stjörnutjöldin,

það gerir sólin á kvöldin.

Hvað gerir tunglið þegar það tekur völdin?

Hristir silfurhattinn sinn

svo hrynur úr ´onum draumurinn

og sáldrast yfir koll og kinn

er sefur barnafjöldinn,

það gerir tunglið á kvöldin.

**La cucaracha**

La cucaracha,

la cucaracha.

Ya no puede caminar,

porque no tiene,

porque le falta

una patita de atras.

Endurtekið eins í annað sinn nema síðasta línan breytist í;

dos patita de atras.

Endurtekið eins í þriðja sinn nema síðasta línan breytist í;

tres patita de atras.

Endurtekið eins í fjórða sinn nema síðasta línan breytist í;

quatro patita de atras.

Lausleg þýðing:

Kakkalakkinn getur ekki gengið

því hann vantar einn fót/tvo fætur osfr.

**Lítið, lasið skrímsli**

Ég er lítið lasið skrímsli

og mig langar ekkert út.

Hornin mín eru völt og veik

og mig vantar snýtuklút.

Ég er orðinn upplitaður,

ég er orðinn voða sljór.

Ég held ég hringi í lækni

því að halinn er svo mjór.

Skrímsli eru eins og krakkar,

ósköp vesæl ef þau næla sér í kvef.

Hver er hræddur við skrímsli

sem er hóstandi og með stíflað nef?

Augun mín, þau standa á stilkum,

annað starir út í vegg,

og ég held að aldrei aftur

muni á mér vaxa skegg.

Ó, mamma, elsku mamma,

nú ég meðal verð að fá,

glás af iðandi ormum,

annars kemst ég ekki á stjá!

Skrímsli eru eins og krakkar ...

Ég er lítið lasið skrímsli

og mig langar ekkert út.

Hornin mín eru völt og veik

og mig vantar snýtuklút.

Ég er orðinn upplitaður

ég er orðinn voða sljór,

ég held ég hringi í lækni

því að halinn er svo mjór.

Skrímsli eru eins og krakkar ...